Kjempene på Dovrefjell (album)

Kjempene på Dovrefjell er det andre albumet til folkrockgruppen Folque. Albumet ble spilt inn mellom 11. og 15. august, i 1975, i Rosenborg Studios, med Øystein Sunde som produsent. Albumet ble utgitt samme år. Illustrasjoner er gjort av Livi Due.Bakpå CD-utgivelsen fra 1999

Kjempene på Dovrefjell er regnet for å være en av Folques beste LP. Med Lars Helljesen på el-gitar og Morten Jakobsen på trommer var tiden som visegruppe definitivt over. Kjempene-besetningen holdt bare sammen under et år.

Rytmegruppa med Lars Helljesen (gitar), Morten Jacobsen (trommer). og Trond Øverland (bass) ga musikken et drivende grunnlag, og med solistene Lisa Helljesen (sang) Trond Villa (fele), Eilif Amundsen (banjo) og Morten Bing (mandolin/dulcimer) resulterte dette i noen av det ypperste inne norsk folkrock. Selv regnet gruppa «Heming og Harald kongjen» som det beste sporet på plata.

I 1999 ble albumet remastret og gjenutgitt av Pan Records. 

I 2022 ble albumet gjenutgitt på Norske albumklassikere på CD – NACD 254. 

Sporliste
 «Stev» – (Trad. tone fra Vegårdshei. ) 0:45
 «Jarlen av Murray». Dette er en skotsk ballade oversatt av den danske folkloristen Svend Grundtvig (1824-83): «Engelske og skotske folkeviser» (1846). Tonen er av Morten Bing. 2:12
 «Halling» –  Etter felespilleren Per Kjepso (1873-1925) fra Kinsarvik i Hardanger. 1:57
 «Heming og Harald Kongjen» .– Skrevet opp av folkloristen Sophus Bugge (1833-1907) i 1867 etter Ådne Olsson Auversækre, Høydalsmo i Lårdal, Telemark. 3:54
 «Eg vil ingjen spelemann ha»  – Folkevise fra Valdres. Teksten skal være etter folkeminnesamlar og skulemeister Andris Eivindson Vang (1795-1877). Tonen er av Trond Øverland. 2:19
 «Huldra og Elland» –  Skrevet av vågåværingen og dikteren Edvard Storm (1749-94). 4:25
 «Inn kom'n Tore» –  Skrevet opp av felespilleren Petter L. Rypdal (1909-84) etter Ingvald N Kjersem, publisert i Bygdebok for Tresfjord (1959).1:24
 «Herr Verner i fangetårnet» – Hentet fra Danske folkeviser utgitt i  1899 av den danske folkloristen Axel Olrik (1864-1917).  2:24
 «Den gode grønne skogen» –  Ballade fra Sør-England («The Broomfield Hill»), oppskrevet i Herefordshire i 1910 av den engelske komponisten og folkeviseinnsamleren Ralph Vaughan Williams (1872—1958). Oversatt av Eilif Amundsen og Morten Bing. 3:48
 «Bruregangar» –  Etter felespilleren Hans Flatland (1812–1873), Bø, Telemark. 3:29
 «Kjempene på Dovrefjell» –  Skal første gang være publisert i 1695 i av presten og folkeminnesamler Peder Syv (1631-1702). 4:09

Personell
Folque
Lisa Helljesen – Sang
Lars Helljesen – Elektrisk og akustisk gitar, sang
Morten Bing – Dulcimer, mandolin
Eilif Amundsen – Banjo, gitar, tinnfløyte
Trond Villa – Fele, hardingfele, mandolin, sang 
Trond Øverland – Bassgitar, piano, blokkfløyte
Morten Jakobsen – Trommer
Øvrige
Øystein Sunde – Produsent
Hans Petter Danielsen – Lydtekniker
Dag Alveng - Fotograf
Livi Due - Illustrasjon 

Referanser

 Eksterne lenker 


Kategori:Musikkalbum fra 1975
Kategori:Folque-album
Kategori:Musikkalbum produsert av Øystein Sunde
Kategori:Pan Records-album